pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย พช.4007 - บ้านซับตะแบก จังหวัดเพชรบูรณ์ เสร็จสมบูรณ์ เพื่อเสริมสร้างความมั่นใจในการเดินทางและการขนส่งพืชผลผลิตทางการเกษตร ยกระดับคุณภาพชีวิตของประชาชน
วันพฤหัสบดีที่ 15 กุมภาพันธ์ 2567
กรมทางหลวงชนบท บํารุงถนนสาย พช.4007 - บ้านซับตะแบก จังหวัดเพชรบูรณ์ เสร็จสมบูรณ์ เพื่อเสริมสร้างความมั่นใจในการเดินทางและการขนส่งพืชผลผลิตทางการเกษตร ยกระดับคุณภาพชีวิตของประชาชน
...
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 9 (อุตรดิตถ์) ดําเนินโครงการบํารุงถนนทางหลวงชนบทสาย พช. 4007 แยก ทล.2275 - บ้านซับตะแบก อําเภอวิเชียรบุรี จังหวัดเพชรบูรณ์ เสร็จสมบูรณ์และเปิดให้ประชาชนใช้สัญจรได้เรียบร้อย โดยก่อสร้างถนนลาดยางแอสฟัลท์ติกคอนกรีตกว้าง 7 เมตร ไหล่ทางข้างละ 2.5 เมตร และก่อสร้างสะพานคอนกรีตเสริมเหล็กกว้าง 13 เมตร พร้อมติดตั้งเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และรางระบายน้ําคอนกรีตเสริมเหล็ก ตั้งแต่ช่วง กม. ที่ 6+030 - 6+505 กม. ที่ 11+375 - 23+488 และ กม. ที่ 23+668 - 24+093 รวมระยะทาง 13.013 กิโลเมตร ใช้งบประมาณ 69.990 ล้านบาท ซึ่งเส้นทางดังกล่าวเป็นเส้นทางขนส่งพืชผลทางการเกษตร และใช้เข้าสู่ ชุมชน หมู่บ้านเขาน้อย และหมู่บ้านโนนประดู่ ทั้งนี้ จะช่วยให้เพิ่มประสิทธิภาพการคมนาคมขนส่งพืชผลทางการเกษตรออกสู่ตลาดได้อย่างสะดวกปลอดภัยทุกฤดูกาล และยกระดับคุณภาพการเดินทางของประชาชนมากยิ่งขึ้น
รัฐบาลไทย-ข่าวทำเนียบรัฐบาล-​“คารม” เผย กรมการจัดหางาน จับมือ กองทุนเงินให้กู้ยืมเพื่อการศึกษา (กยศ.) เชื่อมโยงแอป “ไทยมีงานทำ” บนเว็บไซต์ กยศ. สร้างงาน สร้างรายได้ กว่าแสนอัตรา
วันพฤหัสบดีที่ 15 กุมภาพันธ์ 2567
15/02/2567
​“คารม” เผย กรมการจัดหางาน จับมือ กองทุนเงินให้กู้ยืมเพื่อการศึกษา (กยศ.) เชื่อมโยงแอป “ไทยมีงานทํา” บนเว็บไซต์ กยศ. สร้างงาน สร้างรายได้ กว่าแสนอัตรา
​“คารม” เผย กรมการจัดหางาน จับมือ กองทุนเงินให้กู้ยืมเพื่อการศึกษา (กยศ.) เชื่อมโยงแอป “ไทยมีงานทํา” บนเว็บไซต์ กยศ. สร้างงาน สร้างรายได้ กว่าแสนอัตรา
วันนี้ (15 กุมภาพันธ์ 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการจัดหางาน ร่วมบูรณาการกับกองทุนเงินให้กู้ยืมเพื่อการศึกษา (กยศ.) ซึ่งมีหน้าที่สนับสนุนและส่งเสริมการศึกษาด้วยการให้เงินกู้ยืมเพื่อการศึกษา เพิ่มโอกาสทางการศึกษาแบ่งเบาภาระด้านการเงินของผู้ปกครอง เพื่อหารือถึงแนวทางการกําหนดมาตรการช่วยเหลือให้ผู้กู้ยืมเงินมีงานทํา มีรายได้เพียงพอใช้จ่ายในชีวิตประจําวัน มีเงินสํารองยามเจ็บป่วยและสามารถชําระหนี้กองทุนฯ ตามกําหนดได้
นายคารม กล่าวว่า กรมการจัดหางาน กระทรวงแรงงานได้แนะนําแพลตฟอร์ม “ไทยมีงานทํา” ที่รวบรวมตําแหน่งงานจากภาครัฐ ภาคเอกชน และตําแหน่งงานจากบริษัทจัดหางานชั้นนําไว้หลายตําแหน่ง เพื่อให้ผู้กู้ยืมเพื่อการศึกษาที่กําลังมองหางาน สามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามความรู้ ความสามารถ และทักษะที่มีอยู่ หรือค้นหาหลักสูตรฝึกอบรมทั้งระยะสั้นและระยะยาวเพื่อพัฒนาทักษะการทํางาน ต่อยอดเพิ่มรายได้ โดยใช้บริการฟรีได้ทุกที่ ทุกเวลา โดยไม่มีค่าบริการ ทั้งนี้ ปัจจุบันมีตําแหน่งงาน (Active ในระบบ) จากทั่วประเทศ จํานวน 179,267 อัตรา โดยตําแหน่งงาน 5 อันดับแรกที่มีความต้องการมากที่สุด ได้แก่ 1. พนักงานขายของหน้าร้านและสาธิตสินค้า 2. เจ้าหน้าที่การตลาด 3. เจ้าหน้าที่สํานักงานอื่น ๆ 4. เจ้าหน้าที่บัญชี และ 5. ผู้จัดการฝ่ายขายและการตลาด
“สําหรับคนหางานและทุกคนที่ต้องการมีงานทํา สามารถใช้บริการผ่านแพลตฟอร์มไทยมีงาน ที่เว็บไซต์ ไทยมีงานทํา.doe.go.th และ Mobile Application ไทยมีงานทํา หรือหากไม่สะดวกใช้งานผ่านระบบออนไลน์ สามารถใช้บริการได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694” นายคารม กล่าว
รัฐบาลไทย-ข่าวทำเนียบรัฐบาล-“รองนายกฯ สมศักดิ์” นั่งหัวโต๊ะประชุม คณะกรรมการ สสส. หนุนเดินหน้า พชอ. ดึงชุมชนมีส่วนร่วมบำบัดผู้ติดยาเสพติด แนะ ทำตัวเลขที่จับต้องได้ หวังต่อยอดให้ครอบคลุม
วันพฤหัสบดีที่ 15 กุมภาพันธ์ 2567
15/02/2567
“รองนายกฯ สมศักดิ์” นั่งหัวโต๊ะประชุม คณะกรรมการ สสส. หนุนเดินหน้า พชอ. ดึงชุมชนมีส่วนร่วมบําบัดผู้ติดยาเสพติด แนะ ทําตัวเลขที่จับต้องได้ หวังต่อยอดให้ครอบคลุม
“รองนายกฯ สมศักดิ์” นั่งหัวโต๊ะประชุม คณะกรรมการ สสส. หนุนเดินหน้า พชอ. ดึงชุมชนมีส่วนร่วมบําบัดผู้ติดยาเสพติด แนะ ทําตัวเลขที่จับต้องได้ หวังต่อยอดให้ครอบคลุม ขณะที่ “ชลน่าน” เผย ตัวเลขผู้ใช้ยาเสพติดสูงถึง 1.9 ล้านคน อึ้งมีถึง 1.4 ล้านคน ไม่แสดงอาการ
วันที่ 15 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการกองทุนสนับสนุนการสร้างเสริมสุขภาพ โดยมี นพ.ชลน่าน ศรีแก้ว รัฐมนตรีว่าการกระทรวงสาธารณสุข นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นพ.พงศ์เทพ วงศ์วัชรไพบูลย์ ผู้จัดการ สสส. และคณะกรรมการกองทุนสนับสนุนการสร้างเสริมสุขภาพ เข้าร่วม ที่อาคารศูนย์เรียนรู้สุขภาวะ กทม.
โดยนายสมศักดิ์ กล่าวว่า การขับเคลื่อนงาน สสส. ได้สอดคล้องกับงานอื่นที่ตนกํากับดูแล จึงถือเป็นเรื่องที่ดี เช่น การแก้ปัญหาความยากจน ที่ สสส. ได้รณรงค์งดสูบบุรี ซึ่งก็จะทําให้ประชาชน มีเงินเพิ่มมากขึ้น ส่วนงานด้านอื่นที่แก้ปัญหาความยากจน เช่น กองทุนหมู่บ้านฯ โดยตนกําลังขับเคลื่อนโครงการเลี้ยงวัว เพื่อเป็นรายได้เสริม และให้สามารถมีรายได้เพียงพอไปใช้หนี้สินได้ ซึ่งถ้าผู้เข้าร่วมโครงการเลี้ยงวัว มีการให้ความร่วมมือกับ สสส. ในการเลิกสูบบุรี่ ก็จะยิ่งทําให้มีเงินเหลือมากยิ่งขึ้นด้วย
นายสมศักดิ์ กล่าวอีกว่า ที่ประชุมคณะกรรมการกองทุนสนับสนุนการสร้างเสริมสุขภาพ ยังได้มีการรายงานการร่วมขับเคลื่อนกลไก คณะกรรมการพัฒนาคุณภาพชีวิตระดับอําเภอ (พชอ.) ด้านการป้องกันและแก้ไขปัญหายาเสพติดโดยชุมชนเป็นฐาน ซึ่งเป็นการมีส่วนร่วมของชุมชน เป็นโปรแกรมที่มุ่งเน้นให้ชุมชนมีส่วนร่วมในการดูแลและฟื้นฟู ซึ่งชุมชนจะมีบทบาทในการตัดสินใจและการดําเนินการเพื่อช่วยเหลือผู้ที่ต้องการ โดยตนมองว่า กลไก พชอ. เป็นโครงการที่ดี ที่ช่วยบําบัดฟื้นฟูผู้ติดยาเสพติด แต่ตนอยากฝากให้ช่วยติดตามผลการดําเนินงาน ที่จับต้องได้ เช่น การรักษาหายกี่คน หรือ คิดเป็นกี่เปอร์เซ็นต์ จะได้สามารถพัฒนาต่อยอดได้
“เรื่องยาเสพติด ผมได้ขับเคลื่อนแก้ปัญหา ตั้งแต่ขณะเป็น รมว.ยุติธรรม ด้วยการแก้กฎหมาย เน้นการปราบปรามและยึดทรัพย์ แต่ปัจจุบัน ผมได้มารับผิดชอบงานเน้นการบําบัดผู้ติดยาเสพติด ทําให้ผมมีความเข้าใจปัญหาเป็นอย่างดี และพร้อมสนับสนุนการบําบัด และกลไก พชอ. ที่ให้ชุมชนเข้ามามีส่วนร่วมในการแก้ปัญหา เพราะหากทุกภาคส่วนเข้ามาช่วยกัน ผมเชื่อว่า จะสามารถช่วยแก้ปัญหาได้ ซึ่งการช่วยกันขับเคลื่อน จะช่วยลดผู้เสพรายใหม่ได้ รวมถึงเพิ่มการเข้าถึงบริการบําบัด โดยการที่สมาชิกในชุมชนมีส่วนร่วม ก็จะทําให้เกิดการดูแลที่ครอบคลุมมากยิ่งขึ้น” รองนายกรัฐมนตรี กล่าว
ขณะที่ นพ.ชลน่าน กล่าวว่า จากข้อมูลล่าสุด ตัวเลขผู้ใช้ยาเสพติด อยู่ที่ประมาณ 1.9 ล้านคน ซึ่งในจํานวนนี้ มีถึง 1.4 ล้านคน ที่เป็นผู้ใช้ยาแต่ไม่มีอาการ ฉะนั้นหากจํานวนนี้ สามารถเข้าสู่กระบวนการบําบัดในชุมชนโดยสมัครใจ ก็จะช่วยแก้ปัญหาได้ ซึ่งถือเป็นการคืนคนดีสู่สังคม เพราะตนเชื่อว่า คนเหล่านี้คือผู้หลงผิด หากให้โอกาส ก็สามารถกลับตัวเป็นคนดีในสังคมได้ ดังนั้น CBTx คือ ความหวังในการแก้ปัญหายาเสพติด เพราะการใช้ชุมชนเป็นฐาน จะเป็นการเอาชนะยาเสพติดได้
รัฐบาลไทย-ข่าวทำเนียบรัฐบาล-สธ.จัดระบบเชิงรุกดูแลสุขภาพประชาชน รับมือฝุ่น PM 2.5 ย้ำเช็กค่าฝุ่น-สวมหน้ากากป้องกัน ก่อนออกจากบ้าน
วันพฤหัสบดีที่ 15 กุมภาพันธ์ 2567
สธ.จัดระบบเชิงรุกดูแลสุขภาพประชาชน รับมือฝุ่น PM 2.5 ย้ําเช็กค่าฝุ่น-สวมหน้ากากป้องกัน ก่อนออกจากบ้าน
กระทรวงสาธารณสุข เปิดศูนย์ปฏิบัติการฉุกเฉินฯ รองรับสถานการณ์ฝุ่น PM 2.5 ใน 33 จังหวัด จัดคลินิกมลพิษ /คลินิกมลพิษออนไลน์ และห้องปลอดฝุ่น พร้อมระบบเชิงรุกดูแลประชาชนในพื้นที่ คาดการณ์แนวโน้มค่าฝุ่นยังเพิ่มขึ้นหลายพื้นที่
กระทรวงสาธารณสุข เปิดศูนย์ปฏิบัติการฉุกเฉินฯ รองรับสถานการณ์ฝุ่น PM 2.5 ใน 33 จังหวัด จัดคลินิกมลพิษ /คลินิกมลพิษออนไลน์ และห้องปลอดฝุ่น พร้อมระบบเชิงรุกดูแลประชาชนในพื้นที่ คาดการณ์แนวโน้มค่าฝุ่นยังเพิ่มขึ้นหลายพื้นที่ ย้ําประชาชนเช็กค่าฝุ่น - สวมหน้ากากอนามัยก่อนออกจากบ้าน กลุ่มเสี่ยงหากต้องการใช้บริการห้องปลอดฝุ่น ให้ติดต่อสอบถามโรงพยาบาลใกล้บ้าน
นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยถึงสถานการณ์ฝุ่น PM 2.5 ว่าจากการติดตามข้อมูลของ กองสาธารณสุขฉุกเฉิน สํานักงานปลัดกระทรวงสาธารณสุข มีรายงานข้อมูล ณ เวลา 07.00น. วันนี้ (15 กุมภาพันธ์ 2567) มีจังหวัดที่ค่าฝุ่นเกินมาตรฐานถึง 56 จังหวัด ในจํานวนนี้มี 45 จังหวัด ที่ค่าฝุ่นเกินมาตรฐานติดต่อกันมากกว่า 3 วัน โดยจังหวัดที่ค่าฝุ่นละอองสูงสุด คือ อ่างทอง สมุทรสงคราม กาญจนบุรี ราชบุรี สุโขทัย กรุงเทพมหานคร สมุทรสาคร สระแก้ว ปราจีนบุรี สระบุรี ปทุมธานี ฉะเชิงเทรา และนนทบุรี สําหรับพื้นที่เสี่ยงสูง 30 จังหวัด มีกลุ่มเสี่ยงที่ต้องเฝ้าระวัง ประกอบด้วย ผู้มีโรคประจําตัว 96,154 คน ผู้สูงอายุ 243,271 คน และเด็กเล็ก 81,922 คน ทั้งนี้ ตั้งแต่วันที่ 22 พฤศจิกายน 2566 –15 กุมภาพันธ์ 2567 มีรายงานผู้ที่ได้รับผลกระทบต่อสุขภาพสะสม แบ่งเป็น รับบริการแบบผู้ป่วยนอก 13,762 คน และรับบริการที่ห้องฉุกเฉิน 5,476 คน
นพ.โอภาสกล่าวต่อว่า ในส่วนการดําเนินงานด้านการแพทย์และสาธารณสุขเพื่อรองรับสถานการณ์ ขณะนี้ได้เปิดศูนย์ปฏิบัติการฉุกเฉินด้านการแพทย์และสาธารณสุขแล้ว 33 จังหวัด จัดทําคลินิกมลพิษรวม 434 แห่ง /คลินิกมลพิษออนไลน์ 816 แห่ง มีผู้เข้ารับบริการสะสม 4,293 ราย และจัดทําห้องปลอดฝุ่นรวม 10,588 แห่ง ผู้เข้ารับบริการสะสม 59,117 ราย นอกจากนี้ ยังจัดระบบเชิงรุกดูแลประชาชนในพื้นที่และมอบอุปกรณ์ป้องกันส่วนบุคคลให้กับกลุ่มเสี่ยงด้วย ซึ่งจากการคาดการณ์ในช่วง 1-2 วันข้างหน้า ปริมาณฝุ่นละอองมีแนวโน้มจะเพิ่มขึ้นหลายพื้นที่ ดังนั้น ขอให้ประชาชนตรวจเช็กค่าฝุ่นเป็นประจําก่อนออกจากบ้านหรือทํากิจกรรมนอกบ้าน เพื่อปฏิบัติตนตามคําแนะนําได้ถูกต้อง หากจําเป็นขอให้สวมหน้ากากอนามัยเพื่อป้องกัน สําหรับประชาชนโดยเฉพาะกลุ่มเสี่ยงที่ต้องการใช้บริการห้องปลอดฝุ่น สามารถติดต่อได้ที่โรงพยาบาลใกล้บ้าน หรือค้นหาห้องปลอดฝุ่นและคําแนะนําในการจัดทําห้องปลอดฝุ่นที่บ้านได้ที่ https://podfoon.anamai.moph.go.th/
****************************************** 15 กุมภาพันธ์ 2567
รัฐบาลไทย-ข่าวทำเนียบรัฐบาล-“30 บาทรักษาทุกที่” เพิ่ม 3 คลินิกชุมชนอบอุ่น “ทันตกรรม-เวชกรรม-แพทย์แผนไทย” เริ่มใน 4 จังหวัดนำร่อง
วันพฤหัสบดีที่ 15 กุมภาพันธ์ 2567
“30 บาทรักษาทุกที่” เพิ่ม 3 คลินิกชุมชนอบอุ่น “ทันตกรรม-เวชกรรม-แพทย์แผนไทย” เริ่มใน 4 จังหวัดนําร่อง
.....
“30 บาทรักษาทุกที่” เพิ่ม 3 คลินิกชุมชนอบอุ่น “ทันตกรรม-เวชกรรม-แพทย์แผนไทย” เริ่มใน 4 จังหวัดนําร่อง
.
สํานักงานหลักประกันสุขภาพแห่งชาติ หรือ สปสช. ออกประกาศ หน่วยบริการนวัตกรรม ที่ ประชาชนผู้ใช้สิทธิบัตรทองสามารถเข้าใช้บริการได้ ไม่ว่าสิทธิบัตรทองจะอยู่ที่ไหน ตามนโยบาย “30 บาทรักษาทุกที่ด้วยบัตรประชาชนใบเดียว” ประกอบด้วย
.
- ร้านยาชุมชนอบอุ่น : เจ็บป่วยเล็กน้อย 16 อาการ
- คลินิกพยาบาลชุมชนอบอุ่น : ทําแผล ล้างตา ล้างจมูก เปลี่ยนสายให้อาหาร ฉีดยา ตรวจรักษาเบื้องต้น 32 กลุ่มอาการ
- คลินิกเทคนิคการแพทย์ชุมชนอบอุ่น : ตรวจแล็บ 22 รายการตามใบสั่งแพทย์
- คลินิกกายภาพบําบัดชุมชนอบอุ่น : ฟื้นฟู 4 กลุ่มโรค โดย รพ.ส่งตัวไปรับบริการ
- *คลินิกทันตกรรมชุมชนอบอุ่น : อุดฟัน ถอนฟัน ขูดหินปูน เคลือบหลุมร่องฟัน เคลือบฟูลออไรด์
- *คลินิกเวชกรรมชุมชนอบอุ่น : ตรวจรักษาแบบผู้ป่วยนอก
- *คลินิกแพทย์แผนไทยชุมชนอบอุ่น : นวด ประคบ อบสมุนไพร เพื่อการรักษา
.
ทั้งนี้ * คลินิกทันตกรรมชุมชนอบอุ่น คลินิกเวชกรรมชุมชนอบอุ่น และคลินิกแพทย์แผนไทยชุมชนอบอุ่น เบื้องต้นให้บริการเฉพาะใน 4 จังหวัดนําร่อง คือ แพร่ ร้อยเอ็ด เพชรบุรี และนราธิวาส ใน “โครงการ 30 บาทรักษาทุกที่ด้วยบัตรประชาชนใบเดียว”ก่อน และจะมีผลรองรับการขยายนโยบายไปยังอีก 8 จังหวัดในเดือน มีนาคม 2567 รวมถึงทั้งประเทศด้วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ พบเจ้าของบริษัทผู้ผลิตภาพยนตร์ชั้นนำและประธานสภาผู้ผลิตภาพยนตร์และโทรทัศน์อินเดีย เชิญชวนถ่ายทำภาพยนตร์ในไทยเพิ่มเติม ดันเมืองรองและวัฒนธรรมไทยสู่สายตาโลก
วันพฤหัสบดีที่ 15 กุมภาพันธ์ 2567
15/02/2567
​นายกฯ พบเจ้าของบริษัทผู้ผลิตภาพยนตร์ชั้นนําและประธานสภาผู้ผลิตภาพยนตร์และโทรทัศน์อินเดีย เชิญชวนถ่ายทําภาพยนตร์ในไทยเพิ่มเติม ดันเมืองรองและวัฒนธรรมไทยสู่สายตาโลก
​นายกฯ พบเจ้าของบริษัทผู้ผลิตภาพยนตร์ชั้นนําและประธานสภาผู้ผลิตภาพยนตร์และโทรทัศน์อินเดีย เชิญชวนถ่ายทําภาพยนตร์ในไทยเพิ่มเติม ดันเมืองรองและวัฒนธรรมไทยสู่สายตาโลก
วันที่ 15 กุมภาพันธ์ 2567 นางนลินี ทวีสิน ผู้แทนการค้าไทย เปิดเผยว่า ภายหลังจากที่ตนได้พบคุณ Sajid Nadiadwala ในระหว่างการเยือนมุมไบในช่วงปลายเดือนมกราคมที่ผ่านมา วันนี้คุณ Sajid Nadiadwala เจ้าของบริษัทภาพยนตร์ชั้นนําของอินเดีย Nadiadwala Grandson Entertainment ซึ่งผลิตภาพยนตร์ไปแล้วกว่า 200 เรื่อง และยังเป็นประธานสภาผู้ผลิตภาพยนตร์และโทรทัศน์อินเดีย 11 สมัย โดยมีบริษัทผู้ผลิตในเครือราว 400 บริษัท ได้เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยในการหารือระหว่างท่านนายกและคุณ Sajid ที่ทําเนียบรัฐบาล นั้น ท่านนายกได้เชิญชวนให้คุณ Sajid และสมาชิกในสภาผู้ผลิตภาพยนตร์และโทรทัศน์อินเดียมาถ่ายทําในไทยเพิ่มเติม โดยเฉพาะการถ่ายทําในแหล่งท่องเที่ยวเมืองรอง รวมถึงเสนอให้ในการถ่ายทํานั้น มีเนื้อหาโปรโมทอาหารไทย หรือวัฒนธรรมไทยร่วมอยู่ด้วย
นอกจากนี้ ท่านนายกยังเสนอให้ใช้ประโยชน์จากห่วงโซ่อุปทานการผลิตภาพยนตร์ที่มีความโดดเด่นของไทย ไม่ว่าจะเป็นนักแสดง โรงถ่ายทําภาพยนตร์ ทีมถ่ายทําและทีมตัดต่อ ซึ่งทางคุณ Sajid ได้กล่าวยินดีกับข้อเสนอและขอขอบคุณสําหรับโอกาสในการพบท่านนายกฯ รวมถึงได้ชื่นชมความสามารถในการแสดง โดยเฉพาะการแสดงฉากต่อสู้ของนักแสดงชาวไทย นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-SME D Bank ลงพื้นที่ จ.แม่ฮ่องสอน ให้กำลังใจและมอบนโยบายสาขา เยี่ยมชมกิจการลูกค้า ความสำเร็จ “เติมทุนคู่พัฒนา” หนุนธุรกิจเติบโต
วันพฤหัสบดีที่ 15 กุมภาพันธ์ 2567
15/02/2567
SME D Bank ลงพื้นที่ จ.แม่ฮ่องสอน ให้กําลังใจและมอบนโยบายสาขา เยี่ยมชมกิจการลูกค้า ความสําเร็จ “เติมทุนคู่พัฒนา” หนุนธุรกิจเติบโต
SME D Bank ลงพื้นที่ จ.แม่ฮ่องสอน ตรวจเยี่ยมให้กําลังใจสาขาและมอบนโยบายการทํางานแก่ผู้บริหารและเจ้าหน้าที่ เดินหน้าสานต่อการสนับสนุนผู้ประกอบการเอสเอ็มอีในพื้นที่ ผ่านกระบวนการ “เติมทุนคู่พัฒนา”
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank พร้อมด้วยคณะผู้บริหาร ลงพื้นที่จังหวัดแม่ฮ่องสอน ตรวจเยี่ยมให้กําลังใจสาขาและมอบนโยบายการทํางานแก่ผู้บริหารและเจ้าหน้าที่ เดินหน้าสานต่อการสนับสนุนผู้ประกอบการเอสเอ็มอีในพื้นที่ ผ่านกระบวนการ “เติมทุนคู่พัฒนา” พาเข้าถึงแหล่งเงินทุน ควบคู่การพัฒนา ผ่านโครงการ SME D Coach เพิ่มศักยภาพ ยกระดับธุรกิจสู่ความสําเร็จ
นอกจากนั้น ยังเยี่ยมชมกิจการลูกค้า “โรงแรมแสง ปอย คอทเทจ” ธุรกิจบริการห้องพัก บรรยากาศดี ทําเลเงียบสงบ ใกล้ชิดธรรมชาติเข้าถึงวิถีชีวิตท้องถิ่น “Pala Coffee House” ธุรกิจผลิตและจําหน่ายผลิตภัณฑ์กาแฟ “ภูโคลน คันทรีคลับ เฮลท์ มัท สปา” ธุรกิจให้บริการด้านสุขภาพและความงาม ด้วยโคลนและน้ําแร่ธรรมชาติแก่นักท่องเที่ยว และ “ไท ไท แบรนด์” ผู้ผลิตและจําหน่ายอาหารกินเล่นที่มีคุณประโยชน์ต่อร่างกาย เช่น เมล็ดงา เมล็ดถั่ว เมล็ดข้าว และเมล็ดธัญพืชต่าง ๆ ซึ่งเป็นผลิตผลการเกษตรในท้องถิ่นพื้นที่ภาคเหนือ ณ จังหวัดแม่ฮ่องสอน เมื่อเร็ว ๆ นี้
รัฐบาลไทย-ข่าวทำเนียบรัฐบาล-ทส. พร้อมใจ ถวายพระพร และน้อมสำนึกในพระมหากรุณาธิคุณ “กรมสมเด็จพระเทพรัตนราชสุดาฯ”
วันพฤหัสบดีที่ 15 กุมภาพันธ์ 2567
ทส. พร้อมใจ ถวายพระพร และน้อมสํานึกในพระมหากรุณาธิคุณ “กรมสมเด็จพระเทพรัตนราชสุดาฯ”
ทส. พร้อมใจ ถวายพระพร และน้อมสํานึกในพระมหากรุณาธิคุณ “กรมสมเด็จพระเทพรัตนราชสุดาฯ”
ทส. พร้อมใจ ถวายพระพร และน้อมสํานึกในพระมหากรุณาธิคุณ “กรมสมเด็จพระเทพรัตนราชสุดาฯ”
วันที่ 15 กุมภาพันธ์ 2567 เวลา 09.00 น. กระทรวงทรัพยากรธรรมชาติและสิ่งแวดล้อม นําโดย พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน เลขานุการรัฐมนตรีฯ นายจตุพร บุรุษพัฒน์ ปลัดกระทรวงฯ นําคณะผู้บริหารระดับสูง ข้าราชการ และเจ้าหน้าที่ในสังกัดกระทรวงฯ สวมใส่เสื้อสีม่วง เข้าร่วมพิธีถวายพระพรชัยมงคล และน้อมสํานึกในพระมหากรุณาธิคุณ สมเด็จพระกนิษฐาธิราชเจ้า กรมสมเด็จพระเทพรัตนราชสุุดาฯ สยามบรมราชกุมารี อย่างหาที่สุดมิได้ ที่ได้ทรงปฏิบัติพระกรณียกิจด้วยความวิริยะอุตสาหะ ทรงมีพระราชปณิธานในการสืบสานและต่อยอดกิจการที่จะขจัดทุกข์บํารุงสุขแก่ปวงประชาราษฎร์ตามรอยพระราชบิดา ในอันที่จะก่อให้เกิดประโยชน์แก่สังคมและประเทศไทยสืบไป โดยเฉพาะในด้านการอนุรักษ์ทรัพยากรธรรมชาติและสิ่งแวดล้อม อาทิ แนวพระราชดําริการสร้างป่าสร้างรายได้ โครงการครูป่าไม้ การอนุรักษ์พันธุกรรมพืช การฟื้นฟูสภาพป่า การแก้ไขปัญหาสัตว์ป่า การพัฒนาแหล่งน้ํา สร้างแหล่งอาหารสัตว์ป่า และพัฒนาคุณภาพชีวิตของราษฎร ทําให้คนสามารถอยู่ร่วมกับป่าได้อย่างสมดุล ประชาชนมีชีวิตความเป็นอยู่ที่ดีขึ้น สามารถใช้ชีวิตได้อย่างมีความสุข พร้อมร่วมกันเปล่งเสียง “ทรงพระเจริญ” แสดงความจงรักภักดี ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-นายกฯ วางนโยบายเร่งส่งเสริมความแข็งแกร่ง SMEs ไทย พร้อมขับเคลื่อนอุตสาหกรรม MICE เชื่อมั่นกระตุ้นเศรษฐกิจประเทศ สร้างงาน รายได้ และอาชีพให้ท้องถิ่น
วันพฤหัสบดีที่ 15 กุมภาพันธ์ 2567
15/02/2567
นายกฯ วางนโยบายเร่งส่งเสริมความแข็งแกร่ง SMEs ไทย พร้อมขับเคลื่อนอุตสาหกรรม MICE เชื่อมั่นกระตุ้นเศรษฐกิจประเทศ สร้างงาน รายได้ และอาชีพให้ท้องถิ่น
รวมถึงยกระดับให้ไทยเป็นจุดหมายสําคัญ MICE ของโลก
วันที่ 15 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กําหนดนโยบายในการส่งเสริม SMEs และ อุตสาหกรรม MICE ด้วยตระหนักดีว่า เป็นภาคส่วนที่มีศักยภาพ และมีความสําคัญ กระจายความเจริญทางเศรษฐกิจ สร้างงาน อาชีพ กระจายรายได้ และเพิ่มโอกาสทางเศรษฐกิจให้กับประชาชนในท้องถิ่น ซึ่งจะส่งผลต่อภาพรวมของเศรษฐกิจไทยให้เติบโตอย่างแข็งแกร่งและมีเสถียรภาพ
โฆษกประจําสํานักนายกรัฐมนตรี เปิดเผยว่ากระทรวงพาณิชย์ประกาศเป้าหมายซึ่งเป็นเป้าหมายที่รัฐบาลร่วมมือกับทุกภาคส่วนกําหนด รวมทั้งกรอบระยะเวลาดําเนินงาน ผ่านมาตรการส่งเสริม SMEs 9 ด้าน ที่จะผลักดันให้ GDP ของ SMEs ไทยเพิ่มจาก 35.2% เป็น 40% ได้ภายในปี 2570
โดยมาตรการทั้ง 9 ประกอบด้วย 1) บูรณาการระหว่างหน่วยงานเพื่อแลกเปลี่ยนและสนับสนุนองค์ความรู้ที่เกี่ยวกับ SMEs 2) สร้างมูลค่าเพิ่มให้กับสินค้าสิ่งบ่งชี้ทางภูมิศาสตร์ไทย (Geographical Indication: GI) และส่งเสริมให้สินค้า GI เป็นที่รู้จักในวงกว้าง 3) บริหารจัดการสินค้าเกษตรเพื่อรักษาสมดุลของอุปสงค์และอุปทานในท้องตลาด 4) พัฒนาร้านค้าโชห่วยด้วยระบบการค้าสมัยใหม่ที่นําเทคโนโลยีมาปรับใช้ 5) ส่งเสริมการเติบโต SMEs ในท้องถิ่นให้เข้าถึงการจัดซื้อจัดจ้างภาครัฐผ่านระบบ Thai SME-GP ทาง www.Thaismegp.com 6) สนับสนุนและสร้างมาตรฐานธุรกิจ e-Commerce 7) ส่งเสริมและพัฒนาธุรกิจอัญมณีและเครื่องประดับไทยให้สามารถแข่งขันได้ในตลาดโลก 8) สร้างอาชีพผ่านระบบธุรกิจแฟรนไชส์ และ SMEs และ 9) เพิ่มกําลังซื้อภายในประเทศด้วยการกระตุ้นให้แรงงานต่างด้าวในไทยซื้อสินค้าและส่งกลับภูมิลําเนาแทนการส่งเงิน
พร้อมกันนี้ อุตสาหกรรมท่องเที่ยวเชิงธุรกิจ (Meetings, Incentive Travel, Conventions, Exhibitions: MICE) เป็นอีกภาคส่วนที่มีศักยภาพรัฐบาลต้องการผลักดันเพราะเป็นอุตสาหกรรมที่มีความเกี่ยวเนื่องกับอุตสาหกรรมการท่องเที่ยว และเพื่อใช้เป็นปัจจัยสนับสนุนด้านการท่องเที่ยว เป็นจุดเชื่อมต่อเที่ยวบินระหว่างประเทศจากทั่วโลก และการอํานวยความสะดวกเรื่องการขอวีซ่าและสถานที่ในการจัดแสดงสินค้าของประเทศในการยกระดับให้ไทยเป็นศูนย์กลางการท่องเที่ยวเพื่อธุรกิจสําหรับการจัดประชุมและแสดงสินค้าที่มีศักยภาพ และพร้อมรองรับนักเดินทาง MICE ต่างชาติซึ่งเป็นตลาดที่มีศักยภาพสูงในการสร้างรายได้ให้กับประเทศ ทั้งนี้ ได้กําหนดเป้าหมายว่าจะผลักดันให้มีนักเดินทาง MICE จากต่างประเทศ จํานวน 23.2 ล้านคนเดินทางเข้ามายังประเทศไทยในปี 2567 โดยใช้กลยุทธ์การผสมผสานอัตลักษณ์ความเป็นไทยผ่านการใช้นวัตกรรมสร้างสรรค์ในการสร้างความแตกต่างที่โดดเด่นให้กับไทยในฐานะพื้นที่เป้าหมายของนักเดินทาง MICE จากทั่วโลก
“นายกรัฐมนตรีพิจารณาถึงภาคส่วนที่ไทยมีศักยภาพ พร้อมให้การสนับสนุน เพื่อสร้างโอกาส ทั้งผู้ประกอบการ SMEs ซึ่งมีศักยภาพ ทั้งความสร้างสรรค์ และคุณภาพ พร้อมการแข่งขันกับทุกตลาด และการขับเคลื่อน MICE ไทยให้เป็นอีกจุดหมายสําคัญของการจัดประชุมและแสดงสินค้านานาชาติ เป็นจุดหมายปลายทางของ MICE โลก ซึ่งนายกรัฐมนตรีเชื่อมั่นว่าทั้งสองอุตสาหกรรมจะเป็นเครื่องจักรสําคัญที่จะสร้างงานผลเชิงบวกต่อเศรษฐกิจไทยให้เติบโตอย่างแข็งแกร่ง” นายชัย กล่าว
รัฐบาลไทย-ข่าวทำเนียบรัฐบาล-#วิทยาลัยพยาบาลกองทัพเรือ เปิดรับสมัครบุคคลพลเรือนเข้าศึกษาต่อ ในหลักสูตรพยาบาลศาสตรบัณฑิต ประจำปีการศึกษา 2567
วันพฤหัสบดีที่ 15 กุมภาพันธ์ 2567
#วิทยาลัยพยาบาลกองทัพเรือ เปิดรับสมัครบุคคลพลเรือนเข้าศึกษาต่อ ในหลักสูตรพยาบาลศาสตรบัณฑิต ประจําปีการศึกษา 2567
สมัคร ได้ทาง http://www.rtncn-recruit.com
#ชําระเงินค่าสมัครได้ทั้ง #เงินสด #บัตรเครดิต #truemoney ที่ 7-11 ทุกสาขาทั่วประเทศ และ ผ่านทาง Application counter service ทั้งในระบบ IOS และ ระบบ Android
ตั้งแต่ 15 ก.พ 67 - 26 เม.ย. 67
#ระเบียบการรับสมัครและสอบคัดเลือก คลิก
http://www.rtncn-recruit.com
#ประดู่ช่อที่54
#รับสมัครนักเรียนพยาบาลทหารเรือประจําปีการศึกษา2567
#วิทยาลัยพยาบาลกองทัพเรือ
#มาเป็นครอบครัวเดียวกัน
รัฐบาลไทย-ข่าวทำเนียบรัฐบาล-ธอส. มอบของขวัญในเดือนแห่งความรัก กับ “เงินฝากออมทรัพย์ Happy Love” อัตราดอกเบี้ยสูงถึง 2.00% ต่อปี เปิดบัญชีได้ตั้งแต่วันนี้ ถึง 31 มีนาคม 2567
วันพฤหัสบดีที่ 15 กุมภาพันธ์ 2567
15/02/2567
ธอส. มอบของขวัญในเดือนแห่งความรัก กับ “เงินฝากออมทรัพย์ Happy Love” อัตราดอกเบี้ยสูงถึง 2.00% ต่อปี เปิดบัญชีได้ตั้งแต่วันนี้ ถึง 31 มีนาคม 2567
ธอส. มอบของขวัญให้กับผู้รักการออมในเดือนแห่งความรัก กับ “เงินฝากออมทรัพย์ Happy Love” ที่ให้อัตราดอกเบี้ยสูงถึง 2.00% ต่อปี (สําหรับลูกค้าที่ฝากเงินตั้งแต่วันที่เปิดบัญชีถึงวันที่ 1 กรกฎาคม 2568) เพียงเปิดบัญชีเงินฝากตั้งแต่ 10,000 บาทขึ้นไป
นายวิทยา แสนภักดี รองกรรมการผู้จัดการ กลุ่มงานการตลาด ธนาคารอาคารสงเคราะห์ (ธอส.) เปิดเผยว่า ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” มอบของขวัญให้กับผู้รักการออมในเดือนแห่งความรัก กับ “เงินฝากออมทรัพย์ Happy Love” ที่ให้อัตราดอกเบี้ยสูงถึง 2.00% ต่อปี (สําหรับลูกค้าที่ฝากเงินตั้งแต่วันที่เปิดบัญชีถึงวันที่ 1 กรกฎาคม 2568) เพียงเปิดบัญชีเงินฝากตั้งแต่ 10,000 บาทขึ้นไป ที่สาขาธนาคารทั่วประเทศ ตั้งแต่วันนี้ถึงวันที่ 31 มีนาคม 2567 หรือจนกว่าจะเต็มกรอบวงเงิน โดยลูกค้าจะได้รับดอกเบี้ยเงินฝากปีละ 2 ครั้ง (วันที่ 29 มิถุนายน และ วันที่ 29 ธันวาคม) พิเศษ! สามารถฝากได้ไม่จํากัดวงเงิน และบุคคลธรรมดาไม่เสียภาษีดอกเบี้ยเงินฝาก ผู้ที่สนใจสามารถเปิดบัญชีเงินฝากออมทรัพย์ Happy Love ได้ที่สาขาธนาคารทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-รองปลัดเศรษฐเกียรติ เป็นประธานการประชุมหารือเพื่อชี้แจงประกาศเกณฑ์การใช้และอัตราค่าใช้สถานที่ของสำนักงานการปฏิรูปที่ดินเพื่อเกษตรกรรม
วันพฤหัสบดีที่ 15 กุมภาพันธ์ 2567
รองปลัดเศรษฐเกียรติ เป็นประธานการประชุมหารือเพื่อชี้แจงประกาศเกณฑ์การใช้และอัตราค่าใช้สถานที่ของสํานักงานการปฏิรูปที่ดินเพื่อเกษตรกรรม
รองปลัดเศรษฐเกียรติ เป็นประธานการประชุมหารือเพื่อชี้แจงประกาศเกณฑ์การใช้และอัตราค่าใช้สถานที่ของสํานักงานการปฏิรูปที่ดินเพื่อเกษตรกรรม ศูนย์ส่งเสริมและพัฒนาอาชีพเสริมนอกภาคการเกษตร และศูนย์การเรียนรู้เพื่อการปฏิรูปที่ดิน
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมหารือเพื่อชี้แจงประกาศเกณฑ์การใช้และอัตราค่าใช้สถานที่ของสํานักงานการปฏิรูปที่ดินเพื่อเกษตรกรรม (ส.ป.ก.) ศูนย์ส่งเสริมและพัฒนาอาชีพเสริมนอกภาคการเกษตร (ศพส.) และศูนย์การเรียนรู้เพื่อการปฏิรูปที่ดิน (ศกร.) สําหรับการจัดประชุม อบรม สัมมนา ของหน่วยงานต่าง ๆ โดยมีนายวิวัฒน์ ผลประเสริฐ ผู้อํานวยการสํานักพัฒนาและถ่ายทอดเทคโนโลยี ส.ป.ก. นางสาวอมรรัตน์ แขวงโสภา ผู้อํานวยการสํานักบริหารกลาง ส.ป.ก. ฝ่ายเลขานุการฯ และเจ้าหน้าที่ที่เกี่ยวข้อง เข้าร่วม ณ ห้องประชุมจําลอง อัตนโถ ส.ป.ก. และผ่านระบบ VDO Conference ซึ่งสามารถสรุปผลการประชุม ได้ดังนี้
1. ที่ประชุมรับทราบว่า พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ โอนคืนพื้นที่ ทรัพย์สิน และภารกิจของศูนย์ศิลปาชีพบางไทรฯ แก่ ส.ป.ก.
2. ที่ประชุมรับทราบนโยบายรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ได้มีนโยบายให้เกษตรกร ผู้นําเกษตรกร และบุคลากรกระทรวงเกษตรและสหกรณ์ ใช้พื้นที่ของ ศพส. และ ศกร. เพื่อเป็นพื้นที่ศูนย์กลางในการจัดงาน ประชุมสัมมนา และอบรมเจ้าหน้าที่ เกษตรกร หรือผู้นําเกษตรกร ส.ป.ก.
3. ที่ประชุมรับทราบประกาศสํานักงานการปฏิรูปที่ดินเพื่อเกษตรกรรม เรื่อง เกณฑ์การใช้และอัตราค่าใช้สถานที่ของศูนย์ส่งเสริมและพัฒนาอาชีพเสริมนอกภาคการเกษตร ตําบลช้างใหญ่ อําเภอบางไทร จังหวัดพระนครศรีอยุธยา ประกาศ ณ วันที่ 9 มกราคม พ.ศ. 2567
และ 4. ที่ประชุมพิจารณาและรับทราบหลักเกณฑ์การขอใช้บริการสถานที่ และอัตราค่าใช้สถานที่ของ ศพส. และ ศกร. ตลอดจนการรับชําระเงินของ ส.ป.ก. โดยการจัดเก็บรายได้และการนําส่งเงินดังกล่าวนี้ ต้องนําส่งเป็นรายได้แผ่นดินในอัตราร้อยละ 50 ของเงินที่ได้รับ และนําฝากกระทรวงการคลังบัญชีเงินฝากเพื่อบูรณะทรัพย์สินของ ส.ป.ก. ในอัตราร้อยละ 50 ของเงินที่ได้รับ
รัฐบาลไทย-ข่าวทำเนียบรัฐบาล-เปิดข้อหารือ บุคคลสำคัญจากต่างประเทศเยือนไทย ตั้งแต่เริ่มศักราชปี 67 – กุมภาพันธ์ 67 นายกฯ มั่นใจบทบาทไทยด้านการต่างประเทศ
วันพฤหัสบดีที่ 15 กุมภาพันธ์ 2567
เปิดข้อหารือ บุคคลสําคัญจากต่างประเทศเยือนไทย ตั้งแต่เริ่มศักราชปี 67 – กุมภาพันธ์ 67 นายกฯ มั่นใจบทบาทไทยด้านการต่างประเทศ
.....
เปิดข้อหารือ บุคคลสําคัญจากต่างประเทศเยือนไทย ตั้งแต่เริ่มศักราชปี 67 – กุมภาพันธ์ 67 นายกฯ มั่นใจบทบาทไทยด้านการต่างประเทศ พร้อมผลักดันการค้า ลงทุน ท่องเที่ยว เพื่อพัฒนาเศรษฐกิจ
.
นอกจากการเดินทางเปิดตลาดเพื่อกระตุ้นการค้าการลงทุนของนายกรัฐมนตรีแล้ว ส่วนของต่างประเทศที่เดินทางมาไทยก็ไม่น้อยหน้า ตั้งแต่ช่วงเริ่มศักราชปี 2567 ไทยได้เปิดบ้านต้อนรับ บุคคลสําคัญจากต่างประเทศ ดังนี้
1.ประธานาธิบดีเยอรมนี : ทั้งสองฝ่ายหารือประเด็นด้านเศรษฐกิจ โดยเอกชนเยอรมนีสนใจลงทุนในไทยเพิ่ม โดยเฉพาะในโครงการ Landbridge ยานยนต์ไฟฟ้า พลังงานสะอาด และการท่องเที่ยว ขณะเดียวกันประธานาธิบดีฯ พร้อมสนับสนุนไทยในการเจรจา FTA Thai-EU
2.ที่ปรึกษาด้านความมั่นคงแห่งชาติของสหรัฐฯ และนายหวังอี้ รัฐมนตรีว่าการกระทรวงการต่างประเทศจีน และกรรมการกรมการเมืองแห่งคณะกรรมการกลางพรรคคอมมิวนิสต์จีนของจีนและสหรัฐฯ : เลือกเดินทางมาพบกันที่ประเทศไทย และในการเยือนไทยของนายหวังอี้ครั้งนี้ ได้มีการลงนามความตกลงยกเว้นการลงตราซึ่งกันและกันสําหรับนักท่องเที่ยวไทยและจีน (Visa Free) ซึ่งจะมีผลตั้งแต่วันที่ 1 มี.ค. 2567 โดยนายหวังอี้ ยังกล่าวกับนายกฯ ว่ารัฐบาลและเอกชนจีน สนใจในโครงการ Landbridge ขอให้ไทยส่งรายละเอียดเพิ่มเติม
3. นายกรัฐมนตรีกัมพูชา: ได้หารือในประเด็นสําคัญร่วมกัน ดังนี้ การยกระดับความสัมพันธ์ไทย - กัมพูชาสู่การเป็น “หุ้นส่วนยุทธศาสตร์” สร้างโอกาสใหม่ ๆ ในการทํางานร่วมกันอย่างใกล้ชิด ความร่วมมือเพื่อแก้ไขปัญหาหมอกควันข้ามแดน ความร่วมมือในความมั่นคงบริเวณชายแดน พร้อมส่งเสริมความร่วมมือด้านการท่องเที่ยวระหว่างกัน รวมถึงประเทศเพื่อนบ้านอื่น ๆ เพื่อเชื่อมโยงและการท่องเที่ยวระดับภูมิภาคให้เพิ่ม นอกจากนี้ ทั้งสองฝ่ายยังได้ลงนามและแลกเปลี่ยน MOU จํานวน 5 ฉบับ ครอบคลุมความร่วมมือด้านวิชาการ การรับมือเหตุฉุกเฉิน การผ่านแดนสินค้า การส่งออกและนําเข้า และความร่วมมือระหว่างสภาหอการค้าแห่งประเทศไทย-กัมพูชา
4. ผู้สําเร็จราชการแห่งเครือรัฐออสเตรเลีย : หารือถึงภาพรวมความสัมพันธ์และความร่วมมือ โดยฝ่ายออสเตรเลียพร้อมสนับสนุนให้มีการแลกเปลี่ยนองค์ความรู้และเทคโนโลยีจากออสเตรเลีย โดยเฉพาะเทคโนโลยีด้านเกษตรกรรม ซึ่งจะช่วยให้เกษตรกรมีความรู้ และมีคุณภาพชีวิตที่ดีขึ้น โอกาสนี้ นายกรัฐมนตรีขอให้ไทย-ออสเตรเลีย ร่วมมือกันเพิ่มศักยภาพของความตกลงการค้าเสรีไทย - ออสเตรเลีย (TAFTA) เพื่อสนับสนุนมูลค่าและปริมาณการค้าระหว่างกัน สําหรับการท่องเที่ยว ไทยขอให้ออสเตรเลียร่วมพิจารณาถึงการเจรจาเพื่อยกเว้นวีซ่าระหว่างกัน
.
อ่านเพิ่มเติม คลิก:
1.https://www.thaigov.go.th/news/contents/details/78805
2.https://www.thaigov.go.th/news/contents/details/78892
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รัดเกล้า” เผย กระทรวงพลังงานผนึกความร่วมมือระหว่างประเทศ กับทบวงการพลังงานระหว่างประเทศ (IEA) พัฒนาภาคพลังงานไทย ส่งเสริมความมั่นคงทางพลังงาน
วันพฤหัสบดีที่ 15 กุมภาพันธ์ 2567
15/02/2567
​“รัดเกล้า” เผย กระทรวงพลังงานผนึกความร่วมมือระหว่างประเทศ กับทบวงการพลังงานระหว่างประเทศ (IEA) พัฒนาภาคพลังงานไทย ส่งเสริมความมั่นคงทางพลังงาน
​“รัดเกล้า” เผย กระทรวงพลังงานผนึกความร่วมมือระหว่างประเทศ กับทบวงการพลังงานระหว่างประเทศ (IEA) พัฒนาภาคพลังงานไทย ส่งเสริมความมั่นคงทางพลังงาน เปลี่ยนผ่านสู่พลังงานสะอาดที่เป็นมิตรกับสิ่งแวดล้อม
วันนี้ (15 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงพลังงาน (พน.) เดินหน้าผสานความร่วมมือด้านพลังงานระหว่างประเทศ เพื่อให้เกิดการพัฒนาภาคพลังงานของไทยอย่างเป็นรูปธรรม โดยเฉพาะการพัฒนานวัตกรรม เทคโนโลยีพลังงานสะอาด ซึ่งล่าสุด ครม. (13 กุมภาพันธ์ 2567) มีมติเห็นชอบต่อร่างแผนงานความร่วมมือระหว่าง พน. แห่งราชอาณาจักรไทยกับทบวงการพลังงานระหว่างประเทศ ประจําปี ค.ศ. 2024 – 2025
รองโฆษกประจําสํานักนายกรัฐมนตรี กล่าวว่า ร่างแผนงานฯ ดังกล่าว เป็นแนวทางความร่วมมือและกิจกรรมทวิภาคีในการดําเนินนโยบายด้านพลังงาน ช่วงปี พ.ศ. 2567 – 2568 ในหลายๆ ด้าน อาทิ ด้านข้อมูลสถิติพลังงาน ด้านความมั่นคงทางพลังงาน นโยบายการตอบสนองต่อสภาวะฉุกเฉินและแร่ธาตุที่สําคัญ ด้านการลดการปล่อยก๊าซมีเทนในภาคพลังงาน ด้านการใช้พลังงานอย่างมีประสิทธิภาพ และด้านเทคโนโลยีพลังงานสะอาดและการเปลี่ยนแปลงสภาพภูมิอากาศ เป็นต้น ซึ่งร่างแผนงานฯ จะลงนามในห้วงการประชุม IEA Ministerial Meeting 2024 ระหว่างวันที่ 13-15 กุมภาพันธ์ 2567 ณ กรุงปารีส ฝรั่งเศส และจะมีผลบังคับใช้ ณ วันลงนาม โดยบังคับใช้ในปี พ.ศ. 2567-2568
ทั้งนี้ ทบวงการพลังงานระหว่างประเทศ (International Energy Agency: IEA) เป็นองค์กรด้านพลังงานระดับโลกภายใต้กรอบองค์การเพื่อความร่วมมือทางเศรษฐกิจและการพัฒนา (OECD) โดยปัจจุบันมีประเทศสมาชิกจํานวน 31 ประเทศ และมีประเทศพันธมิตร 13 ประเทศ โดยไทยเข้าร่วมเป็นพันธมิตรของ IEA เมื่อปี พ.ศ. 2558 และได้เคยจัดทําแผนงานฯ ประจําปี ค.ศ. 2022 - 2023 แล้ว ซึ่งปัจจุบันแผนงานฉบับดังกล่าวสิ้นสุดลงแล้ว
“ความร่วมมือดังกล่าวเป็นโอกาสอันดีที่จะเสริมสร้างความร่วมมือในด้านพลังงาน โดยเฉพาะเทคโนโลยีพลังงานสะอาด ซึ่งสอดคล้องกับทิศทางนโยบายด้านพลังงานของไทยในการส่งเสริมความมั่นคงทางพลังงาน และการเปลี่ยนผ่านด้านพลังงานไปสู่พลังงานสะอาดที่เป็นมิตรกับสิ่งแวดล้อม และจะเป็นประโยชน์ต่อการพัฒนาพลังงานของไทยให้มีความเหมาะสมต่อการพัฒนาพลังงานที่มั่นคงและเข้าถึงได้ ควบคู่ไปกับการสร้างการเติบโตทางเศรษฐกิจที่ยั่งยืน เพื่อผลักดันการบรรลุเป้าหมายความเป็นกลางทางคาร์บอน และการปล่อยก๊าซเรือนกระจกสุทธิเป็นศูนย์ของไทยต่อไป” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ ติวเข้มทีม MIND ชัยภูมิ พร้อมหารือภาครัฐ เอกชนร่วมขับเคลื่อนอุตสาหกรรมในพื้นที่
วันพฤหัสบดีที่ 15 กุมภาพันธ์ 2567
15/02/2567
​ผู้ตรวจฯ ศุภกิจ ติวเข้มทีม MIND ชัยภูมิ พร้อมหารือภาครัฐ เอกชนร่วมขับเคลื่อนอุตสาหกรรมในพื้นที่
​ผู้ตรวจฯ ศุภกิจ ติวเข้มทีม MIND ชัยภูมิ พร้อมหารือภาครัฐ เอกชนร่วมขับเคลื่อนอุตสาหกรรมในพื้นที่
วันที่ 13 กุมภาพันธ์ 2567 เวลา 09.00 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการและประชุมตรวจราชการเพื่อบูรณาการการดําเนินงานร่วมกับหน่วยงานภาคีเครือข่าย ได้แก่ สภาอุตสาหกรรมจังหวัดชัยภูมิ หอการค้าจังหวัดชัยภูมิ สมาพันธ์เอสเอ็มอีไทยจังหวัดชัยภูมิ และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาชัยภูมิ เพื่อขับเคลื่อนนโยบายสําคัญของกระทรวงอุตสาหกรรม สู่อุตสาหกรรมวิถีใหม่ ผู้ตรวจราชการฯ ได้รับทราบผลการดําเนินงานปัญหาอุปสรรคต่าง ๆ พร้อมนี้ได้รับฟังทิศทางการพัฒนาภาคอุตสาหกรรมของจังหวัด (อุตสาหกรรมท้องถิ่น) กระบวนการตั้งแต่ต้นน้ําถึงปลายน้ําที่เกิดขึ้นภานในพื้นที่ ซึ่งยังต้องผลักดันการแก้ไขผังเมืองรวมของจังหวัดให้รองรับต่อการลงทุน และข้อกฎหมายที่เกี่ยวข้องรวมถึงการสร้างทําความเข้าใจกับสถานประกอบการในพื้นที่ ทั้งนี้ ได้มอบหมายให้สํานักงานอุตสาหกรรมจังหวัดชัยภูมิ เป็นแกนกลางในการบูรณาการการทํางานร่วมกันระหว่างหน่วยงานภาครัฐและเอกชน เพื่อขับเคลื่อนภารกิจงานต่าง ๆ และให้คําปรึกษาแนะนํา อํานวยความสะดวกให้แก่ผู้ประกอบการในพื้นที่ต่อไป
รัฐบาลไทย-ข่าวทำเนียบรัฐบาล-ออมสิน ชวนสหกรณ์ออมทรัพย์ฯ กู้สินเชื่อดอกเบี้ยต่ำ สนับสนุนปล่อยกู้ช่วยบุคลากรภาครัฐ ตั้งเป้ารวมหนี้ลดภาระดอกเบี้ยแพง ขานรับนโยบายรัฐแก้ไขหนี้ทั้งระบบ
วันพฤหัสบดีที่ 15 กุมภาพันธ์ 2567
15/02/2567
ออมสิน ชวนสหกรณ์ออมทรัพย์ฯ กู้สินเชื่อดอกเบี้ยต่ํา สนับสนุนปล่อยกู้ช่วยบุคลากรภาครัฐ ตั้งเป้ารวมหนี้ลดภาระดอกเบี้ยแพง ขานรับนโยบายรัฐแก้ไขหนี้ทั้งระบบ
ธ.ออมสินเชิญชวนสหกรณ์ออมทรัพย์ ขรก./รัฐวิสาหกิจ กู้สินเชื่อดอกเบี้ยต่ํา “สินเชื่อสหกรณ์ออมทรัพย์เพื่อแก้ไขหนี้บุคลากรภาครัฐ” เพื่อนําเป็นเงินทุนปล่อยกู้ดอกเบี้ยต่ําให้สมาชิก เพื่อไถ่ถอนหรือรีไฟแนนซ์หนี้ดอกเบี้ยสูงมาไว้ที่สหกรณ์ออมทรัพย์ของสมาชิกที่เดียว
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลโดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กําหนดให้การแก้ไขหนี้สินให้กับประชาชนทั้งระบบเป็นวาระแห่งชาติ ซึ่งนายกฤษฎา จีนะวิจารณะ รัฐมนตรีช่วยว่าการกระทรวงการคลัง ได้มอบหมายให้ธนาคารออมสินดําเนินการร่วมขับเคลื่อนแก้ปัญหาหนี้ให้กับประชาชนผ่านมาตรการต่างๆ มาอย่างต่อเนื่อง เพื่อเป็นการเร่งช่วยเหลือบุคลากรภาครัฐแก้ไขหนี้ ธนาคารจึงขอเชิญชวนสหกรณ์ออมทรัพย์ข้าราชการ/รัฐวิสาหกิจ กู้สินเชื่อดอกเบี้ยต่ํา “สินเชื่อสหกรณ์ออมทรัพย์เพื่อแก้ไขหนี้บุคลากรภาครัฐ” เพื่อนําไปเป็นเงินทุนในการปล่อยกู้ดอกเบี้ยต่ําให้กับสมาชิก ได้แก่ ข้าราชการครู ตํารวจ ทหาร พนักงานรัฐวิสาหกิจ เพื่อไถ่ถอน หรือรีไฟแนนซ์หนี้ดอกเบี้ยสูง มาไว้ที่สหกรณ์ออมทรัพย์ของสมาชิกที่เดียว ซึ่งถือเป็นการช่วยลดภาระดอกเบี้ยแพง ให้กับกลุ่มลูกหนี้รายย่อยที่มีรายได้ประจําของหน่วยงานภาครัฐดังกล่าว เช่น หนี้บัตรเครดิต ดอกเบี้ย 16% ต่อปี หรือหนี้สินเชื่อบุคคลจากสถาบันการเงินอื่นหรือนอนแบงก์ที่คิดดอกเบี้ยสูงถึง 25% ต่อปี เป็นต้น
สินเชื่อสหกรณ์ออมทรัพย์เพื่อแก้ไขหนี้บุคลากรภาครัฐ วงเงินโครงการ 5,000 ล้านบาท เป็นเงินกู้ระยะยาว โดยปล่อยกู้ให้แก่สหกรณ์ออมทรัพย์ของหน่วยงานภาครัฐ/รัฐวิสาหกิจ ตามกฎหมายว่าด้วยสหกรณ์ เพื่อเป็นเงินทุนในการแก้ไขปัญหาหนี้สินของสมาชิกที่มีกับสถาบันการเงิน รวมถึงหนี้นอกระบบหรืออื่นๆ อัตราดอกเบี้ยต่ําปีแรกเพียง 2.99% ต่อปี ปลอดชําระเงินต้นนาน 2 ปี ระยะเวลากู้ไม่เกิน 7 ปี และยกเว้นค่าธรรมเนียมสินเชื่อต่างๆ จึงขอเชิญชวนสหกรณ์ออมทรัพย์หน่วยงานภาครัฐ ยื่นขอสินเชื่อดอกเบี้ยต่ํา เพื่อช่วยแก้ไขปัญหาหนี้สินให้กับสมาชิก ได้ตั้งแต่บัดนี้เป็นต้นไป
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society.
รัฐบาลไทย-ข่าวทำเนียบรัฐบาล-“วราวุธ” ย้ำ คนไทย หวงแหน ปกป้อง รักษา เทิดทูน สถาบันพระมหากษัตริย์ ยิ่งชีพ
วันพฤหัสบดีที่ 15 กุมภาพันธ์ 2567
“วราวุธ” ย้ํา คนไทย หวงแหน ปกป้อง รักษา เทิดทูน สถาบันพระมหากษัตริย์ ยิ่งชีพ
“วราวุธ” ย้ํา คนไทย หวงแหน ปกป้อง รักษา เทิดทูน สถาบันพระมหากษัตริย์ ยิ่งชีพ
วันที่ 15 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ นายวราวุธศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังกล่าวแถลงการณ์กระทรวงการพัฒนาสังคมและความมั่นคงของมนุษย์ เรื่องขอพระราชทานน้อมแสดงความจงรักภักดีแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า การทําเช่นนี้ไม่ได้แปลว่าดึงสถาบันพระมหากษัตริย์ลงมาเกี่ยวข้องกับการเมือง แต่การที่พวกเราทุกคนล้วนเป็นพสกนิกรชาวไทยภายใต้พระบรมโพธิสมภารแห่งพระบรมราชจักรีวงศ์ทั้งนั้น แต่ละคนพึงกระทําหน้าที่ของแต่ละคนตามอํานาจที่ตัวเองมีอยู่ในมือ เช่น สมาชิกสภาผู้แทนราษฎร ได้เสนอญัตติด่วนในสภา เป็นการใช้อํานาจหน้าที่ของตนเอง เป็นการแสดงให้เห็นถึงความจงรักภักดีและความรักในสถาบัน และที่สําคัญที่สุดคือเราจะไม่ยอมให้ใครมาลบหลู่ดูหมิ่นในสถาบันอันเป็นที่รักของเราเด็ดขาด พวกเราทุกคนทําหน้าที่อย่างเต็มที่ เพื่อแสดงให้เห็นถึงความจงรักภักดีและความรักที่เรามีในสถาบัน
นายวราวุธ กล่าวต่อไปถึงกรณีมีการเสนอให้นิรโทษกรรม มาตรา 112 ว่า วันนี้คนทั้งประเทศได้แสดงพลังให้เห็นแล้วว่าพวกเราจะไม่ยอมเด็ดขาดที่จะให้ใครมาลบหลู่ดูหมิ่น ไม่ว่าจะเป็นใคร เพศใด อายุเท่าไหร่ คนชาติไหน ถ้าจะมาดูหมิ่นหรือปองร้ายหรือทําอะไรเป็นที่เสื่อมเสียต่อสถาบันพระมหากษัตริย์อันเป็นที่รักยิ่งของพวกเรา เราไม่ยอมเด็ดขาด ไม่ได้เป็นการท้าทาย ไม่ได้เป็นการสู้รบตบมือ แต่เป็นการปกป้องสถาบันที่เรามี
นายวราวุธ กล่าวเพิ่มเติมว่า ประเทศไทยของเราการที่จะเดินไปข้างหน้าได้จําเป็นอย่างยิ่งที่จะต้องอาศัยวิสัยทัศน์ พลังของคนรุ่นใหม่ ลแต่ต้องไม่ลืมว่าการที่ประเทศเราเดินหน้ามาถึงวันนี้ได้เป็นเพราะคนรุ่นก่อนๆ บรรพบุรุษของพวกเรา และที่สําคัญที่สุดภายใต้พระบรมโพธิสมภารแห่งพระบรมราชจักรีวงศ์ สถาบันพระมหากษัตริย์ได้สร้างคุณูปการให้กับแผ่นดินไทย มาตั้งแต่เป็นสยามประเทศจนถึงวันนี้ ตนเชื่อว่าหากไม่มีสถาบันพระมหากษัตริย์ประเทศไทยจะไม่เป็นเช่นนี้เด็ดขาด ดังนั้น การที่จะเดินไปข้างหน้า แน่นอนว่าเราต้องใช้พลังของคนรุ่นใหม่ แต่ขอให้พึงตระหนักว่าเรามาถึงตรงนี้ได้อย่างไร เพราะถ้าไม่ดี ไม่สมบูรณ์ เป็นอย่างที่คนกลุ่มหนึ่งคิด ประเทศไทยไม่เป็นอย่างนี้แน่นอน สิ่งที่อยู่กับแผ่นดินไทยมาช้านาน คือ สถาบันพระมหากษัตริย์ที่พวกเราจะหวงแหน และรักษายิ่งเท่าชีวิต
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่ตรวจราชการจ.ศรีสะเกษ กำชับทุกหน่วยงานเร่งแก้ไขปัญหาเกษตรกรจากฐานราก พร้อมทั้งร่วมสืบสานประเพณีพื้นบ้านอีสาน
วันพฤหัสบดีที่ 15 กุมภาพันธ์ 2567
รมว.ธรรมนัส ลงพื้นที่ตรวจราชการจ.ศรีสะเกษ กําชับทุกหน่วยงานเร่งแก้ไขปัญหาเกษตรกรจากฐานราก พร้อมทั้งร่วมสืบสานประเพณีพื้นบ้านอีสาน
รมว.ธรรมนัส ลงพื้นที่ตรวจราชการจ.ศรีสะเกษ กําชับทุกหน่วยงานเร่งแก้ไขปัญหาเกษตรกรจากฐานรากพร้อมทั้งร่วมสืบสานประเพณีพื้นบ้านอีสาน
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการจังหวัดศรีสะเกษ และพบปะพี่น้องเกษตรกรสมัชชาคนจนเขื่อนราษีไศลและเขื่อนหัวนา โดยมี ผู้บริหารส่วนราชการในสังกัดกระทรวงเกษตรและสหกรณ์ ผู้บริหารส่วนราชการจังหวัดศรีสะเกษ และเจ้าหน้าที่ที่เกี่ยวข้อง เข้าร่วม ณ ศูนย์การเรียนรู้เศรษฐกิจพอเพียงชุมชนเครือข่ายทามมูล จังหวัดศรีสะเกษ
ในโอกาสนี้ รัฐมนตรีว่าการเกษตรฯ ได้รับฟังปัญหาความเดือดร้อนของพี่น้องเกษตรกรกลุ่มสมัชชาคนจนเขื่อนราษีไศลและเขื่อนหัวนา พร้อมทั้งกล่าวว่า “ในฐานะที่ผมได้รับหน้าที่กํากับดูแลและขับเคลื่อนภารกิจสําคัญของกระทรวงเกษตรฯ ได้กําชับหน่วยงานในสังกัดทุกภาคส่วนให้เร่งแก้ปัญหาที่ค้างคาอยู่ให้หมดสิ้น โดยศึกษาและวางแผนการแก้ไขตั้งแต่ฐานราก เพื่อบรรเทาความเดือดร้อนของพี่น้องเกษตรกรอย่างรวดเร็ว” ทั้งนี้ รัฐมนตรีว่าการเกษตรฯ ได้ร่วมกิจกรรมบุญกุ้มข้าวใหญ่ ซึ่งเป็นการสืบสานประเพณีพื้นบ้านอีสานอันดีงามให้คงอยู่ต่อไปอีกด้วย
รัฐบาลไทย-ข่าวทำเนียบรัฐบาล-ดีอี เปิดสัมมนา “การพัฒนาดิจิทัลเพื่อเศรษฐกิจและสังคมกับความสำคัญในการคุ้มครองข้อมูลส่วนบุคคล” สร้างความรู้ความเข้าใจกฎหมายว่าด้วยการคุ้มครองข้อมูลส่วนบุคคล
วันพุธที่ 14 กุมภาพันธ์ 2567
ดีอี เปิดสัมมนา “การพัฒนาดิจิทัลเพื่อเศรษฐกิจและสังคมกับความสําคัญในการคุ้มครองข้อมูลส่วนบุคคล” สร้างความรู้ความเข้าใจกฎหมายว่าด้วยการคุ้มครองข้อมูลส่วนบุคคล
ดีอี เปิดสัมมนา “การพัฒนาดิจิทัลเพื่อเศรษฐกิจและสังคมกับความสําคัญในการคุ้มครองข้อมูลส่วนบุคคล” สร้างความรู้ความเข้าใจกฎหมายว่าด้วยการคุ้มครองข้อมูลส่วนบุคคล
ดีอี เปิดสัมมนา “การพัฒนาดิจิทัลเพื่อเศรษฐกิจและสังคมกับความสําคัญในการคุ้มครองข้อมูลส่วนบุคคล” สร้างความรู้ความเข้าใจกฎหมายว่าด้วยการคุ้มครองข้อมูลส่วนบุคคล
วันนี้ (14 กุมภาพันธ์ 2567) นางสาวพิยะดา สุดกังวาล รักษาการที่ปรึกษาด้านการสื่อสาร กระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานกิจกรรมสัมมนา“การพัฒนาดิจิทัลเพื่อเศรษฐกิจและสังคมกับความสําคัญในการคุ้มครองข้อมูลส่วนบุคคล” เพื่อสร้างความรู้ความเข้าใจ เกี่ยวกับการปฏิบัติตามกฎหมายว่าด้วยการคุ้มครองข้อมูลส่วนบุคคล ครั้งที่ ๑ ภายใต้โครงการศูนย์กลางในการให้บริการทางวิชาการและให้คําปรึกษาเกี่ยวกับพระราชบัญญัติคุ้มครองข้อมูลส่วนบุคคล โดยมี นางเมธินี เทพมณี
กรรมการผู้ทรงคุณวุฒิ สํานักงานคณะกรรมการคุ้มครองข้อมูลส่วนบุคคล เป็นวิทยากรให้ความรู้ในหัวข้อ “มุมมอง PDPA ต่อการพัฒนาดิจิทัลเพื่อเศรษฐกิจและสังคมของประเทศไทย”
และภายในงานยังมีการเสวนา หัวข้อ “ความสําคัญของการคุ้มครองข้อมูลส่วนบุคคลกับการพัฒนาดิจิทัลเพื่อเศรษฐกิจและสังคม” โดย นายกําพล ศรธนะรัตน์ นายกสมาคมเจ้าหน้าที่คุ้มครองข้อมูลส่วนบุคคลไทย (Thai DPO Association) , พันตํารวจเอก สุรพงศ์ เปล่งขํา ผู้อํานวยการสํานักตรวจสอบและกํากับดูแล สํานักงานคณะกรรมการคุ้มครองข้อมูลส่วนบุคคล , นายเทอดศักดิ์ ตันติวัฒนวิจิตร ผู้อํานวยการฝ่าย สังกัด Cluster : Legal Compliance & Financial Crime ธนาคารกรุงไทย ดําเนินการเสวนาโดย ผศ.ศุภวัชร์ มาลานนท์ อาจารย์ผู้เชี่ยวชาญ บัณฑิตวิทยาลัยการจัดการและนวัตกรรม มหาวิทยาลัยเทคโนโลยีพระจอมเกล้าธนบุรี ทั้งนี้มีผู้เข้าร่วมรับฟังสัมมนากว่า 400 คน กิจกรรมดังกล่าวจัดขึ้น ณ ห้องประชุมวายุภักษ์ 3 - 9 โรงแรมเซ็นทราศูนย์ราชการแจ้งวัฒนะ กรุงเทพฯ
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานในพิธีเปิดเรือนจำศูนย์ระหว่างการพิจารณาคดี
วันพุธที่ 14 กุมภาพันธ์ 2567
14/02/2567
รมว.ยุติธรรม เป็นประธานในพิธีเปิดเรือนจําศูนย์ระหว่างการพิจารณาคดี
รมว.ยุติธรรม เป็นประธานในพิธีเปิดเรือนจําศูนย์ระหว่างการพิจารณาคดี
ในวันพุธที่ ๑๔ กุมภาพันธ์ ๒๕๖๗ เวลา ๐๘.๐๐ น. พันตํารวจเอกทวี สอดส่อง รัฐมนตรีว่าการกระทรวงยุติธรรม เป็นประธานในพิธีเปิดเรือนจําศูนย์ระหว่างการพิจารณาคดี โดยมี นายสหการณ์ เพ็ชรนรินทร์ อธิบดีกรมราชทัณฑ์ พร้อมด้วยนายสิทธิ สุธีวงศ์ รองอธิบดีกรมราชทัณฑ์ ฝ่ายบริหาร นางสาวมัชฌิมธร คัมภิรานนท์ รองผู้อํานวยการสถาบันอนุญาโตตุลาการ รักษาการแทนผู้อํานวยการสถาบันอนุญาโตตุลาการ นายแพทย์สมภพ สังคุตแก้ว หัวหน้าผู้ตรวจราชการกรม และนายนนทรัตน์ หอมศรีประเสริฐ ผู้บัญชาการเรือนจํากลางยะลา รักษาราชการแทนผู้บัญชาการเรือนจําพิเศษมีนบุรี ให้การต้อนรับ ณ เรือนจําพิเศษมีนบุรี
ปัจจุบันกรมราชทัณฑ์ มีนโยบายในการแก้ไขปัญหานักโทษล้นคุกอย่างต่อเนื่องมาโดยตลอด ซึ่งนอกจากจะต้องคํานึงถึงการปฏิบัติต่อผู้ต้องขังทุกประเภทให้เป็นไปอย่างเหมาะสมแล้ว ยังต้องควบคุมผู้ต้องขังที่อยู่ระหว่างการพิจารณาคดีของศาลชั้นต้น ซึ่งถือว่ายังเป็นผู้บริสุทธิ์ จนกว่าจะมีคําพิพากษาจากศาลว่ากระทําความผิด
ในการนี้ รมว.ยุติธรรม ได้มอบนโยบายแก่กรมราชทัณฑ์ให้ดําเนินการเป็นวาระเร่งด่วน เพื่อยกระดับการปฏิบัติต่อผู้ต้องขังระหว่างการพิจารณาคดีให้เป็นไปตามหลักมาตรฐานสากล โดยมีเรือนจําพิเศษมีนบุรี เป็นเรือนจําต้นแบบ ใช้ชื่อเรียกว่า “เรือนจําศูนย์ระหว่างการพิจารณาคดี” และได้กําหนดให้มีการเริ่มดําเนินการตั้งแต่วันนี้เป็นต้นไป (Kickoff) พร้อมกันทั่วประเทศ โดยกรมราชทัณฑ์ได้กําหนดให้มีการจัดตั้งเรือนจําศูนย์ระหว่างการพิจารณาคดี ในเขตจังหวัดต่างๆ แบ่งเป็น ๘ กลุ่ม ได้แก่ กลุ่มจังหวัดลําปาง กลุ่มจังหวัดพิษณุโลก กลุ่มจังหวัดพระนครศรีอยุธยา กลุ่มจังหวัดขอนแก่น กลุ่มจังหวัดนครศรีธรรมราช กลุ่มจังหวัดสงขลา กลุ่มจังหวัดปทุมธานี และกลุ่มกรุงเทพมหานคร
สําหรับเรือนจําอื่นๆ นอกเหนือจาก “เรือนจําศูนย์ระหว่างการพิจารณาคดี” ให้ดําเนินการแยกการควบคุมผู้ต้องขังระหว่างพิจารณาคดีกับผู้ต้องขังเด็ดขาด ตามลักษณะทางกายภาพของเรือนจําตามความเหมาะสม เนื่องจากในบางเรือนจํามีพื้นที่เป็นลักษณะแดนเดียวกันทั้งหมด จึงต้องมีการแบ่งแยกโดยใช้ Block Zone หรือ  อย่างน้อยต้องแยกห้องนอนผู้ต้องขังระหว่างการพิจารณาคดีกับนักโทษเด็ดขาดออกจากกันให้เป็นสัดส่วนอย่างชัดเจน
ทั้งนี้ กรมราชทัณฑ์ ได้ปฏิบัติต่อผู้ต้องขังระหว่างการพิจารณาคดี ให้เป็นไปตามมาตรฐานการปฏิบัติงานด้านการควบคุมผู้ต้องขัง (SOPs) ที่ได้มีกําหนดไว้ในเรื่องของการปฏิบัติต่อผู้ต้องขังระหว่างการพิจารณาคดีซึ่งเป็นไปตามระเบียบของทางราชการ โดยประกอบด้วยเรื่องการแต่งกาย รองเท้า เครื่องนอน อาหาร การจัดให้มีจุดบริการ หรือสิ่งอํานวยความสะดวกต่างๆ เช่น ห้องสมุด ห้องพยาบาล การบริการเยี่ยมญาติ และการพบทนายความ รวมถึงกิจกรรมที่ผู้ต้องขังที่อยู่ระหว่างการพิจารณาคดีจะได้รับ ซึ่งเน้นกิจกรรมนันทนาการเป็นสําคัญ เช่น ศิลปะและวัฒนธรรม กีฬา ดนตรี เป็นต้น โดยถือปฏิบัติอยู่บนพื้นฐานของหลักสิทธิมนุษยชน เพื่อยกระดับการปฏิบัติต่อผู้ต้องขังระหว่างการพิจารณาคดีให้เป็นไปตามหลักมาตรฐานสากล
รัฐบาลไทย-ข่าวทำเนียบรัฐบาล-เตรียมเฮ! Q2 เปิดถนนเชื่อมศูนย์ราชการเฉลิมพระเกียรติฯ – ประชาชื่น
วันพฤหัสบดีที่ 15 กุมภาพันธ์ 2567
15/02/2567
เตรียมเฮ! Q2 เปิดถนนเชื่อมศูนย์ราชการเฉลิมพระเกียรติฯ – ประชาชื่น
DAD เผยถนนหมายเลข 10 คืบหน้า เชื่อมศูนย์ราชการเฉลิมพระเกียรติฯ - ประชาชื่น ลั่นเตรียมเปิดให้บริการไตรมาส 2 ปี 2567 ความหวังช่วยระบายการจราจรย่านแจ้งวัฒนะ และขอบคุณกรุงเทพมหานครที่สนับสนุนงบประมาณ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ กล่าวถึงความคืบหน้าการตัดถนนหมายเลข 10 เชื่อมต่อศูนย์ราชการเฉลิมพระเกียรติฯ แจ้งวัฒนะ กับถนนประชาชื่น ขณะนี้ใกล้เสร็จสมบูรณ์แล้ว โดยล่าสุดอยู่ระหว่างวางคานสะพานข้ามคลองประปา แล้วเสร็จประมาณเดือนกุมภาพันธ์ 2567 รวมถึงการเช็ครายละเอียดต่างๆ ดังนั้นคาดว่าถนนเส้นนี้จะพร้อมใช้และเปิดให้บริการแก่ประชาชนได้ราวไตรมาสที่ 2 ของปี 2567 โดยถนนหมายเลข 10 นี้มีความยาวตลอดเส้นทางประมาณ 1.3 กิโลเมตร รองรับรถยนต์สัญจรได้สูงถึง 100,000 คันต่อวัน
“ธพส. ได้ประสานขอความอนุเคราะห์ขอใช้พื้นที่จากมณฑลทหารบกที่ 11 ประมาณ 5 ไร่เศษ และประสานการประปานครหลวง ขอใช้พื้นที่ประมาณ 11 ไร่ ในการตัดถนนหมายเลข 10 นี้ เพื่อต้องการบรรเทาปัญหาการจราจรบนถนนแจ้งวัฒนะ และเพื่อเป็นทางเลือกในการเดินทางสัญจรของผู้มาใช้บริการติดต่อหน่วยงานในศูนย์ราชการเฉลิมพระเกียรติฯ และประชาชนที่มาใช้บริการโรงพยาบาลจุฬาภรณ์ จึงต้องขอบคุณ ดร.ชัชชาติ สิทธิพันธุ์ ผู้ว่าราชการกรุงเทพมหานคร ที่สนับสนุนงบประมาณในการก่อสร้าง”
ทั้งนี้ถนนหมายเลข 10 มีขนาด 4 ช่องจราจร พร้อมวางระบบระบายน้ํา มีจุดเริ่มต้นจากถนนประชาชื่น ข้ามคลองประปา ผ่านพื้นที่ของมณฑลทหารบกที่ 11 และพื้นที่ของการประปานครหลวง ข้ามคลองบางตลาด และจุดสิ้นสุดโครงการเชื่อมต่อกับถนนภายในศูนย์ราชการเฉลิมพระเกียรติฯ แจ้งวัฒนะ ระยะทางรวมทั้งโครงการประมาณ 1.3 กิโลเมตร โดยก่อนหน้าที่ ธพส. ได้ประสานการตัดถนนเพื่อระบายการจราจรภายในศูนย์ราชการเฉลิมพระเกียรติฯ ไปแล้ว คือ ถนนหมายเลข 8 หรือ ถนนเฉลิมพระเกียรติจุฬาภรณ์ ขนาด 4 ช่องจราจร 2 ทิศทางระยะทาง 825 เมตร โดยเชื่อมต่อไปยังถนนกําแพงเพชร 6 เพื่อเชื่อมต่อไปยังถนนวิภาวดีรังสิต
ความเป็นมาของถนนหมายเลข 10 มีจุดเริ่มต้นจากการลงนามในบันทึกข้อตกลงร่วม 6 หน่วยงาน ได้แก่ ราชวิทยาลัยจุฬาภรณ์ มณฑลทหารบกที่ 11 การประปานครหลวง กรุงเทพมหานคร กรมธนารักษ์ และ ธพส. เมื่อวันที่ 17 พฤศจิกายน 2564 โดยมีสํานักการโยธา กรุงเทพมหานคร เป็นหน่วยงานรับผิดชอบงานก่อสร้าง
นอกจากนี้ ธพส. ยังได้พัฒนาโครงการสมาร์ทฮับ จัดทําอาคารจอดรถ D (DEPOT) และประสานกับองค์การขนส่งมวลชนกรุงเทพ นํารถ ขสมก. มาให้บริการรับประชาชนผู้มาติดต่อราชการออกจากศูนย์ราชการเฉลิมพระเกียรติฯ แจ้งวัฒนะ ไปยังที่ต่าง ๆ ได้อย่างสะดวกรวดเร็ว ตอกย้ําความตั้งใจในการแก้ไขปัญหาจราจรอย่างเป็นระบบภายใต้การทํางานที่พร้อม“ส่งมอบความพึงพอใจ เพื่อความสุขที่ยั่งยืน”ต่อไป
รัฐบาลไทย-ข่าวทำเนียบรัฐบาล-กรมการขนส่งทางบก ประชาสัมพันธ์สำหรับผู้ประกอบการขนส่งไม่ประจำทางด้วยรถบรรทุก (70) ในส่วนภูมิภาค สามารถยื่นขอใบอนุญาตและต่ออายุใบอนุญาตประกอบการขนส่งผ่านระบบ DLT E-Transport License
วันพฤหัสบดีที่ 15 กุมภาพันธ์ 2567
กรมการขนส่งทางบก ประชาสัมพันธ์สําหรับผู้ประกอบการขนส่งไม่ประจําทางด้วยรถบรรทุก (70) ในส่วนภูมิภาค สามารถยื่นขอใบอนุญาตและต่ออายุใบอนุญาตประกอบการขนส่งผ่านระบบ DLT E-Transport License
...
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม กล่าวว่า ตามที่กรมการขนส่งทางบก (ขบ.) ได้ยกระดับการบริการประชาชน โดยพัฒนากระบวนงานใบอนุญาตประกอบการขนส่งไม่ประจําทางและส่วนบุคคลด้วยรถบรรทุก ทั้งในประเทศและระหว่างประเทศให้เป็นรูปแบบอิเล็กทรอนิกส์ ตั้งแต่การยื่นคําขอและเอกสารผ่านทางออนไลน์ ชําระค่าธรรมเนียมผ่านระบบ e - Payment ของกรมบัญชีกลาง ซึ่งจะได้รับใบเสร็จรับเงินและใบอนุญาตประกอบการขนส่งในรูปแบบไฟล์อิเล็กทรอนิกส์ ปัจจุบันได้นําร่องกับผู้ประกอบการขนส่งไม่ประจําทางด้วยรถบรรทุก (70) ในส่วนกลาง ให้สามารถยื่นขอใบอนุญาต ต่ออายุใบอนุญาต ขอเพิ่มรถ บรรจุรถ ถอนรถ เปลี่ยนรถ ฯลฯ ผ่านระบบงานใบอนุญาตประกอบการขนส่งอิเล็กทรอนิกส์ (DLT E-Transport License) ที่เว็บไซต์ https://etl.dlt.go.th แล้ว โดยระบบดังกล่าว ขบ. ได้พัฒนาขึ้นเพื่อให้ผู้ประกอบการขนส่งได้รับความสะดวกรวดเร็ว ลดการใช้กระดาษ ลดระยะเวลาและค่าใช้จ่ายในการเดินทาง สามารถยื่นคําขอได้ทุกที่ ทุกเวลา และติดตามตรวจสอบสถานะการดําเนินการได้แบบ Real-time และเพื่อเป็นการขยายผลการให้บริการให้ครอบคลุมทั่วประเทศ ขบ. ขอประชาสัมพันธ์ให้ผู้ประกอบการขนส่งไม่ประจําทางด้วยรถบรรทุก (70) ในส่วนภูมิภาค ที่ประสงค์จะขอรับใบอนุญาตและต่ออายุใบอนุญาตประกอบการขนส่ง สามารถยื่นคําขอผ่านระบบ DLT E-Transport License ได้ที่เว็บไซต์ https://etl.dlt.go.th ตั้งแต่วันที่ 1 เมษายน 2567 เป็นต้นไป โดยมีขั้นตอนดังนี้
1) ผู้ประกอบการขนส่งลงทะเบียน (Open ID) ผ่านระบบพิสูจน์และยืนยันตัวตนทางดิจิทัล
2) ผู้ประกอบการขนส่งยื่นคําขอฯ ผ่านเว็บไซต์ https://etl.dlt.go.th
3) เจ้าหน้าที่ตรวจสอบข้อมูลลงรับคําขอแบบออนไลน์
4) นัดหมาย - ยืนยัน ตรวจสอบสถานที่เก็บรถฯ
5) เจ้าหน้าที่ตรวจสอบสถานที่เก็บรถฯ
6) เจ้าหน้าที่สรุปข้อมูลและนําเสนอที่ประชุมผ่านระบบออนไลน์
7) ผู้ประกอบการขนส่งชําระค่าธรรมเนียมใบอนุญาตฯ ผ่านระบบ e - Payment และรับใบเสร็จรับเงินทันที
8) ผู้ประกอบการขนส่งได้รับใบอนุญาตฯ ในรูปแบบไฟล์อิเล็กทรอนิกส์ (e - License)
ทั้งนี้ ขบ. มีแผนขยายผลการให้บริการกระบวนงานอื่น ๆ ให้เป็นรูปแบบอิเล็กทรอนิกส์เพิ่มมากขึ้น โดยปัจจุบันได้เริ่มนําร่องใช้กับกระบวนงานใบอนุญาตประกอบการขนส่งไม่ประจําทางด้วยรถบรรทุกระหว่างประเทศในส่วนกลางแล้ว และระยะถัดไปจะเริ่มนําร่องใช้กับกระบวนงานใบอนุญาตประกอบการขนส่งส่วนบุคคลด้วยรถบรรทุกทั้งในประเทศและระหว่างประเทศในส่วนกลาง ก่อนขยายผลให้ครอบคลุมทั่วประเทศในปี 2568 ต่อไป กรณีมีข้อสงสัยสามารถติดต่อสอบถามข้อมูลเพิ่มเติมได้ที่ส่วนประกอบการขนส่งสินค้า สํานักการขนส่งสินค้า โทรศัพท์ 0 2272 8491 และกลุ่มวิชาการขนส่ง สํานักงานขนส่งจังหวัดทุกแห่งทั่วประเทศ หรือสายด่วน ขบ. 1584
รัฐบาลไทย-ข่าวทำเนียบรัฐบาล-รมว.ยุติธรรม เยือน สปป.ลาว หารือแนวทางการพัฒนาความร่วมมือด้านการควบคุมยาเสพติดระหว่างไทยและลาว
วันพุธที่ 14 กุมภาพันธ์ 2567
14/02/2567
รมว.ยุติธรรม เยือน สปป.ลาว หารือแนวทางการพัฒนาความร่วมมือด้านการควบคุมยาเสพติดระหว่างไทยและลาว
รมว.ยุติธรรม เยือน สปป.ลาว หารือแนวทางการพัฒนาความร่วมมือด้านการควบคุมยาเสพติดระหว่างไทยและลาว
ในวันพุธที่ ๑๔ กุมภาพันธ์ ๒๕๖๗ พันตํารวจเอก ทวี สอดส่อง รัฐมนตรีว่าการกระทรวงยุติธรรม หัวหน้าคณะผู้แทนไทย ได้เข้าร่วมหารือข้อราชการกับ พลเอก วิไล หล้าคําฟอง รองนายกรัฐมนตรีและรัฐมนตรีกระทรวงป้องกันความสงบแห่ง สปป.ลาว พร้อมด้วย พลตํารวจโท ภาณุรัตน์ หลักบุญ เลขาธิการ ป.ป.ส. นายนิยมเติมศรีสุข กรรมการผู้ช่วยรัฐมนตรีและผู้ช่วยรัฐมนตรีประจํากระทรวงยุติธรรม และคณะผู้แทนไทยจากสํานักงาน ป.ป.ส. เข้าร่วม ณ นครหลวงเวียงจันทน์ สาธารณรัฐประชาธิปไตยประชาชนลาว
โดย พลเอก วิไล หล้าคําฟอง รองนายกรัฐมนตรีและรัฐมนตรีกระทรวงป้องกันความสงบได้กล่าวต้อนรับคณะผู้แทนไทยในโอกาสเดินทางมาเยือน สปป.ลาว พร้อมทั้งยืนยันความสัมพันธ์อันดีระหว่างไทย - ลาว เพื่อเสริมสร้างความร่วมมือการแก้ไขปัญยาเสพติดในภูมิภาค
ในการนี้ รัฐมนตรีว่าการกระทรวงยุติธรรม ได้กล่าวขอบคุณฝ่ายลาวที่ให้การต้อนรับอย่างอบอุ่น และชื่นชมผลการดําเนินงานด้านการป้องกันและปราบปรามยาเสพติด ซึ่งทาง สปป.ลาว ได้ยกปัญหายาเสพติดเป็นวาระแห่งชาติเช่นเดียวกับประเทศไทย
โดยทั้งสองฝ่ายเห็นชอบร่วมกันถึงแนวทางการพัฒนาความร่วมมือด้านการควบคุมยาเสพติดระหว่างไทยและลาว ซึ่งมีประเด็นสําคัญ ดังนี้
๑. ความร่วมมือในการสกัดกั้นสารตั้งต้น เคมีภัณฑ์ และยาเสพติดตามแนวชายแดน
๒. การจัดตั้งชุดปฏิบัติการร่วมกัน ซึ่งอาจจะเริ่มจากคดีนักค้ายาเสพติดรายสําคัญ โดยสนับสนุนการใช้เครื่องมือ เทคโนโลยีในการจับกุม สืบสวนสอบสวน และขยายผลเครือข่ายนักค้ายาเสพติด รวมทั้ง เห็นชอบให้มีการติดต่อโดยตรง (สายด่วน Hotline) ระหว่างกัน
๓. การทําลายยาเสพติด และสารเคมีที่ตรวจยึดได้
๔. อาชญากรรมอื่น ๆ ที่เกี่ยวข้องยาเสพติด เช่น อาชญากรรมฟอกเงิน และการยึดทรัพย์สินเพื่อแก้ไขปัญหาให้สิ้นซาก
๕. การพัฒนาทางเลือก โดยการปลูกพืชทดแทนพืชเสพติด ตลอดจนมาตรการทางเลือกสําหรับการลดอันตรายจากการใช้ยาเสพติด และการใช้ยาทดแทนของผู้ติดยาเสพติด
ในโอกาสนี้ รัฐมนตรีว่าการกระทรวงยุติธรรมได้เรียนเชิญ พลเอก วิไล หล้าคําฟอง รองนายกรัฐมนตรีและรัฐมนตรีกระทรวงป้องกันความสงบ เยือนประเทศไทย เพื่อเป็นการเสริมสร้างความสัมพันธ์อันแน่นแฟ้นและความร่วมมือกันอย่างใกล้ชิด
นอกจากนี้ รัฐมนตรีว่าการกระทรวงยุติธรรม และคณะได้เดินทางไปร่วมรับฟังการบรรยายสรุปสถานการณ์ยาเสพติดและการบรรยายสรุปเกี่ยวกับศูนย์บําบัดรักษาผู้ติดยาเสพติดของ สปป.ลาว ณ ศูนย์ประสานงานแม่น้ําโขงปลอดภัย